b"\n_START_ARTICLE_\nHeaven Can Wait (pel\xc2\xb7l\xc3\xadcula de 1943)\n_START_SECTION_\nArgument\n_START_PARAGRAPH_\nUn vell Henry van Cleve (Ameche) entra en el gran sal\xc3\xb3 de l'infern i \xc3\xa9s rebut pel diable en persona (Cregar). Henry demana ser adm\xc3\xa8s per\xc3\xb2 hi ha alguns dubtes sobre les seves qualificacions. Per provar-ho, comen\xc3\xa7a a parlar sobre la seva vida._NEWLINE_En el Nova York del segle XIX, Henry nom\xc3\xa9s era una criatura de classe alta amb Randolph (Calhern) i Bertha (Byington) com a pares molt estrictes. En canvi, els seus avis, especialment el seu avi Hugo van Cleve (Coburn) \xc3\xa9s un esperit lliure, l'\xc3\xbanic que obre la ment del petit Henry. Com a resultat, Henry creix com un jove al que li agraden les noies de cabaret._NEWLINE_Un dia, Henry es troba amb una bonica dona que est\xc3\xa0 mentint a la seva mare en un tel\xc3\xa8fon p\xc3\xbablic. Intrigat, la segueix fins a una llibreria i es fa passar per un treballador per saber-ne m\xc3\xa9s d'ella. Finalment i malgrat la seva retic\xc3\xa8ncia, la noia reconeix que no treballa all\xc3\xad._NEWLINE_Poc despr\xc3\xa9s, el cos\xc3\xad de Henry, Albert (Joslyn) presenta a la fam\xc3\xadlia la seva promesa Martha (Gene Tierney) i Henry queda impressionat en saber que la misteriosa dona de la llibreria \xc3\xa9s precisament Martha."